kardosdrur/scandi-wiki huggingface dataset:
Ida

Ida er et pigenavn, der stammer fra oldhøjtysk "Ita", som er en kortform til flere navne, der starter på "Id-" som betyder arbejde. I Danmark bærer omkring 15.000 personer navnet ifølge Danmarks Statistik.
Selvom der ikke kan påvises nogen forbindelse, så var det ifølge græsk mytologi på Kreta på bjerget Ida, at den græske gud Zeus blev født.

Kendte personer med navnet 
 Ida Auken – dansk politiker
 Ida Brun – dansk sangerinde og danser
 Ida Corr, dansk sanger.
 Ida Davidsen, dansk smørrebrødsjomfru.
 Ida Dwinger, dansk skuespiller.
 Ida From, dansk forfatter.
 Ida Jessen, dansk forfatter.
 Ida Lupino, amerikansk skuespiller og filminstruktør.
 Ida Østergaard Madsen, dansk sanger og vinder af X Factor 2012
 Ida Wohlert, dansk journalist på TV 2 NEWS.

Navnet anvendt i fiktion 
Ida er en af hovedpersonerne i tv-serien Krøniken. Hun spilles af Anne Louise Hassing.
Ida er navnet på Emils lillesøster i Astrid Lindgrens fortællinger om Emil fra Lønneberg.
Den lille Idas blomster er en fortælling af H.C. Andersen fra 1835.
Ida er navnet på hovedpersonen i filmen Klatretøsen fra 2002.

Noter

Kildehenvisning 
 Navneforskning Københavns Universitet 
 Behind the Names: Ida

Pigenavne
Folketingstidende

Folketingstidende er en publikation der offentliggør referater af møder og forhandlinger i Danmarks lovgivende forsamling, Folketinget, samt dokumenter der er relevante for disse (eks. lovforslag). Folketingstidende afløste Rigsdagstidende i 1953 efter overgangen til et etkammersystem ved Grundloven af 1953. Siden folketingsåret 2009-10 udgives Folketingstidende ikke længere i trykt form, men udelukkende på hjemmesiden folketingstidende.dk.

Tillæg 
Folketingstidende er opdelt i særskilte dele efter emneområde kaldet tillæg. Ved overgangen til den elektroniske udgave af Folketingstidende ændrede de navn til sektioner, men betegnes fra folketingsåret 2018-19 igen som tillæg.

I den oprindelige trykte udgave eksisterede følgende tillæg:
 Tillæg A: Lov- og beslutningsforslag
 Tillæg B: Betænkninger og beretninger
 Tillæg C: Vedtagne lov- og beslutningsforslag 
 Tillæg D: Finanslovforslag og betænkninger m.v. relateret til finanslovforslag
Referatet af selve møderne i Folketingssalen blev bragt i delen kaldet "Folketingets Forhandlinger".

I den elektroniske udgave er tillæg A-Ds emneområder stort set identiske med deres trykte modstykker. I stedet for "Folketingets Forhandlinger" findes mødereferaterne nu i tillæg F, om end nogle fortsat henviser til mødereferaterne som Folketingets Forhandlinger. Herudover eksisterer følgende:
 Tillæg E: Aktstykker
 Tillæg G: Forespørgsler til- og redegørelser af ministre, samt forslag til vedtagelse
 Tillæg H: Optryk af lovforslag efter 2. behandling

Specielt om den elektroniske udgave gælder at hvert lovforslag, betænkning, mødereferat osv. er sit eget dokument med egne sidetal, hvor den trykte udgave var nummereret løbende.

Noter

Eksterne henvisninger
 Folketingstidendes referater af møderne i Folketinget 

Folketinget
Tidsskrifter fra Danmark
Anthony Swofford

Anthony Swofford (født 12. august 1970 i Fairfield i Californien) er en amerikansk forfatter og tidligere marinesoldat i det amerikanske marinekorps.
Hans mest kendte bog er den selvbiografiske Jarhead fra 2003. Den beskriver hans tid bl.a. under Golfkrigen i 1991 i marinekorpset som snigskytte i en observations- og måludpegningsdeling i 2. bataljon, 7. Marines. Jarhead blev filmatiseret i 2005.

Efter krigen blev Swofford uddannet på American River College i Sacramento, UC Davis, hvor han fik en bachelorgrad i engelsk, samt på University of Iowa Writers Workshop. Han underviste i engelsk på Lewis and Clarke College og St. Marys College of California, indtil han solgte filmrettighederne til Jarhead. Swoffords fiktion og nonfiktion har været at læse i The New York Times, Harper's, Men's Journal, The Iowa Review og andre publikationer. Hans næstsidste bog, Exit A, udkom i januar 2007. Hotels, Hospitals and Jails er fra 2012.

Eksterne henvisninger 

 
 Simon & Schusters omtale af "Exit A"

Militærfolk fra USA
Romanforfattere fra USA
Selvbiografer fra USA
Personer fra Californien
Redaktører
Beslutningsforslag

Beslutningsforslag, forslag til folketingsbeslutning.

Beslutningsforslag fremsættes som oftest af en eller flere medlemmer af oppositionens partier, men kan dog også fremsættes af folketingsmedlemmer fra regeringspartierne eller af en minister. Et beslutningsforslag består som regel af en opfordring til regeringen om at udarbejde et lovforslag efter nogle nærmere retningslinjer, som opridses i forslaget. En regering er ikke forfatningsmæssigt forpligtet til at følge et vedtaget beslutningsforslag, men idet den risikerer et mistillidsvotum, hvis ikke den gør det, ser man yderst sjældent eksempler på, at regeringer ignorerer beslutningsforslag, som er vedtaget i Folketinget.

Beslutningsforslag behandles to gange i folketingssalen, dog enkelte gange kun én gang. I mellemtiden behandles beslutningsforslaget i det relevante stående udvalg. Hvis en minister stiller et beslutningsforslag, kaldes det et regeringsforslag. Andre forslag kaldes private forslag. 

Beslutningsforslagene benævnes B efterfulgt af et nummer – f.eks. B 97 – Forslag til folketingsbeslutning om at friholde personer på barselorlov fra kontanthjælpsloftet. Nummeret indikerer, at det er forslag nr. 97 i den pågældende folketingssamling – i dette tilfælde samlingen 2006/2007.

Eksterne henvisninger 
 Aktuelle beslutningsforslag fordelt på ministerområde 

Folketinget
Danmarks politik
Jarhead (film)

Jarhead er en biografisk og dramatisk krigsfilm fra 2005, der er baseret på den amerikanske soldat Anthony Swoffords selvbiografi om sin deltagelse i Golfkrigen fra 1991. Filmen er instrueret af Sam Mendes med Jake Gyllenhaal som Swofford og øvrige medvirkende, som inkluderer Jamie Foxx, Peter Sarsgaard og Chris Cooper. Titlen er et amerikansk slangudtryk, et udtryk for marinesoldater. Stammer fra de "høje og stramme" frisurer, der får deres hoveder til at ligne krukker.

Medvirkende
 Jake Gyllenhaal som vicekorporal Anthony Swofford, også kaldet Swoff. Swoff er fra Sacramento, Californien.
 Peter Sarsgaard som Cpl Alan Troy. Troy var Swoff's ven og observatør. Troy er fra Greenville, Michigan.
 Jamie Foxx som SSgt Sykes. Sykes is a Marine lifer. He is Swoff and Troy's training SNCO during Scout Sniper training at Camp Pendleton.  
 Lucas Black as LCpl Chris Kruger. Kruger is the dissenter of the group.
 Evan Jones as PFC Dave Fowler. Fowler is from Framingham, Massachusetts.
 Brian Geraghty as PFC Fergus O'Donnell. Fergus is from Cottonwood Falls, Kansas.
 Laz Alonso as LCpl Ramon Escobar. Escobar is from Miami, Florida.
 Jacob Vargas as LCpl Juan Cortez. Cortez is from Delano, Californien.
 Chris Cooper as LtCol Kazinski. Kazinski is the battalion commander.
 John Krasinski as Cpl Harrigan. 
 Dennis Haysbert as Major Lincoln, the battalion executive officer.
 Iván Fenyő as Pinko, a marine and Hungarian immigrant.
  Scott MacDonald as D.I. Fitch
  James Morrison as Old Mr. Swafford
 Brian Mahoney as Priest

Kildehenvisninger

Eksterne henvisninger
 

Amerikanske film fra 2005
Krigsfilm fra USA
Engelsksprogede film
Arabisksprogede film
Film instrueret af Sam Mendes
Dramafilm fra USA
Bettina Heltberg

Bettina Heltberg (født 28. september 1942 på Frederiksberg) er cand.scient.pol., journalist, forfatter og kritiker på Politiken. Hun var gift med Svend Auken fra 1966 til 1993.

Bettina Heltberg er datter af forfatter Grethe Heltberg og Niels Johannes Heltberg. Han underviste på Metropolitanskolen, hvorfra Bettina blev student i 1960. I 1963 fik hun eksamen fra Privatteatrenes Elevskole. Hun var med i spillefilmen Det støver stadig fra 1962. Hun flyttede til Århus i 1964 og begyndte på statskundskab på Aarhus Universitet, hvor hun hurtigt engagerede sig i studenterpolitik. I 1965 valgtes hun i en alder af 22 som Studenterforeningens ledende senior og vandt over det afgående seniorats kandidat, den radikale Bernhard Baunsgaard.

Hun mødte Svend Auken på Aarhus Universitet, og de blev gift i 1966. I løbet af de første seks år fik parret tre børn. Heltberg blev fra 1968 medarbejder ved Politiken, hvor hun bl.a. skrev tv-anmeldelser. I 1972 blev Bettina Heltberg cand.scient.pol. Efter eksamen blev hun sekretær i Kulturministeriet, og parret flyttede til Gentofte. De flyttede tilbage til Århus i 1974. Hun var fra 1975 til 1977 redaktør af det socialdemokratiske blad Ny Politik. I 1979 blev hun litteraturredaktør ved Politiken, men måtte standse pga. sygdom. Da hun genoptog arbejdet, blev det som kulturjournalist, ligesom hun var medlem af lederkollegiet.

Ægteskabet med Auken gik i stykker i 1993 umiddelbart efter det dramatiske formandsopgør i Socialdemokratiet, der endte med at Poul Nyrup Rasmussen blev formand.

I december 2015 meldte hun sig ud af Socialdemokraterne, i protest mod kursen på integrationsområdet.

Bibliografi 
 Apéritif (roman), 1964
 Kvindesag, 1976
 Hvor der handles, 1996 
 Resten er tavshed, 1999
 Deadline, 2002 
 George, 2006

Anerkendelser 
 1996: Weekendavisens Litteraturpris for Hvor der handles.

Noter

Eksterne henvisninger 
 Bettina Heltberg på Kvinfo.dk (Dansk Kvindebiografisk Leksikon)

Romanforfattere fra Danmark
Selvbiografer fra Danmark
Personer fra Frederiksberg
Personer i Kraks Blå Bog
Litteraturkritikere fra Danmark
Redaktører fra Danmark
Politologer fra Danmark
Personer i Dansk Kvindebiografisk Leksikon
Journalister ved Politiken
Dansksprogede forfattere fra Danmark
Kvindelige forfattere i det 20. århundrede
Studenter fra Metropolitanskolen
Võ Nguyên Giáp

General Võ Nguyên Giáp (født 25. august 1911, død 4. oktober 2013) var en vietnamesisk general og statsmand. Han kæmpede i den Første indokinesiske krig og Vietnamkrigen. De vigtigste slag han udkæmpede var Lang Song (1950), Hoa Binh (1951-1952), Slaget ved Dien Bien Phu (1954), Tet offensiven (1968) og Nguyen Hue offensiven (1972). 

Giáp var både journalist og indenrigsminister under Ho Chi Minhs Viet Minh-regering. Han var også øverstkommanderende for Viet Minh, for den nordvietnamesiske hær og som forsvarsminister. Giap var også medlem af det nordvietnamesiske politbureau.

Võ Nguyên Giáp betragtes i dag som en af de store militære strateger i det 20. århundrede. Kun overgået af Ho Chi Minh kom han til at stå som symbol på kampen for uafhængighed fra fransk kolonialisme og amerikansk imperialisme. Han erhvervede dette ry i Slaget ved Dien Bien Phu i 1954, da vietnamesiske styrker besejrede franskmændene. Dermed endte fransk kolonimagt i Vietnam. Under Vietnamkrigen mod USA viste han igen flere gange sine evner som militærstrateg.

Baggrund 
Võ Nguyên Giáp blev født i 1911 Quang Binh, en af de fattigste provinser i det centrale Vietnam. Han gik på et førende fransk lycée (gymnasium) i Hue sammen med Ho Chi Minh. Her blev han betragtet som en strålende elev. Som mange andre teenagere blev han involveret i antikolonialistisk politik. Han blev udvist fra gymnasiet og sad kort tid i fængsel, hvorefter han tog til Hanoi for at studerede lov og politisk økonomi. Han etablerede kontakt med anti-kolonialistiske og venstreorienterede intelligentsiaer og skrev artikler om byrden af fransk beskatning, bøndernes situation og behovet for større læsefærdighed. Han lærte fransk historie på et privat gymnasium, hvor han blev kendt som "Den Røde Napoleon". Selv de, der blev hans politiske modstandere, sagde, at han var inspirerende.

Karriere i militæret 
Võ Nguyên Giáp var øverstkommanderende for Vietnams Folkehær, som var i kamp mod Sydvietnam og dets allierede, USA, Australien, Thailand, Sydkorea og Filippinerne under Vietnamkrigen. Under ham voksede folkehæren fra at være en lille selvforsvarsgruppe til at være en stor konventionel hær udstyret med betydelige mængder af sofistikeret våben af de kommunistiske allierede, skønt våbnene normalt ikke matchede amerikanernes. Giáp har ofte været nævnt som den, der planlagde Tet-offensiven i 1968, men  troværdige kilder tyder på, at han var imod planen.

Eksterne henvisninger

Kildehenvisninger 

Vietnamkrigen
Personer fra Vietnam
Militærfolk
Kommunister
Hundredårige
William Westmoreland

General William Childs Westmoreland (26. marts 1914 – 18. juli 2005) var en amerikansk general med kommandoen over de amerikanske militære operationer i Vietnamkrigen, da den var på sit højeste mellem 1964 og 1968.

Westmoreland under Vietnamkrigen 

I juni 1964 fik Westmoreland kommandoen over Military Assistance Command, Vietnam (MACV, kommandoen for militær bistand til Vietnam). Han afløste general Paul D. Harkins. Som chef for MACV blev han kendt for sine positive vurderinger af militærets operationer i Vietnam. Som tiden gik, og de nordvietnamesiske styrker blev stærkere, måtte han regelmæssigt bede om forstærkning. Fra 16,000, da han overtog kommandoen, til over 500,000 i 1968, hvor han blev forfremmet til øverstkommanderende for den amerikanske hær, United States Army.

Tet offensiven i 1968 var vendepunktet i krigen. Nordvietnamesiske styrker havde lokket Westmoreland til at sende næsten 40% af sine styrker til Khe Sahn og angreb byer i hele Sydvietnam. Amerikanske og vietnamesiske styrker slog de kommunistiske tropper tilbage og påførte dem svære tab, men angrebets voldsomhed rystede den amerikanske befolknings tro på Westmorelands forsikringer om, at krigen gik godt. Tet offensiven førte i sidste ende til en formindskning af det amerikanske engagement i Vietnam.

Westmoreland var overbevist om, at han kunne vinde over nordvietnameserne i en udmattelseskrig, der ville svække nordvietnameserne, så de ikke længere kunne kæmpe. Hans strategi indebar udbredt brug af artilleri, luftvåben og forsøg på at fange fjenden i større slag. Men den nordvietnamesiske hær og Viet Cong havde initiativet i krigen, og hans strategi virkede ikke.

Efter Vietnam 

Westmoreland tjente som leder for den amerikanske hær fra 1968 til 1972. Derefter blev han pensioneret. Flere militærhistorikere har peget på, at han fik kommandoen over den amerikanske hær på det værst tænkelige tidspunkt i historien. Hæren var ved at blive omlagt til et værn, der udelukkende bestod af frivillige. Westmoreland stod bag flere tiltag, der skulle gøre hæren mere attraktiv for den amerikanske ungdom. Mange af hans modstandere mente dog, at disse tiltag var for liberale. For eksempel tillod han soldaterne at have bakkenbarter, og at de kunne drikke øl i messen.

Westmoreland stillede op til valget af guvernør i South Carolina i 1974, men vandt ikke.
Han udgav sin selvbiografi året efter.

Militærfolk fra USA
Vietnamkrigen
Industrial

Industrial er en bred definition af flere forskellige genrer inden for elektronisk og eksperimenterende musik. Betegnelsen blev første gang taget i brug i 1970'erne for at kunne beskrive den, dengang, unikke sound som kendetegnede kunstnere der udgav deres musik på Industrial Records.

Definitionen kan inkludere avantgarde udøvere, som f.eks. Throbbing Gristle, Einstürzende Neubauten eller Laibach, eller noise kunstnere som Sutcliffe Jugend og Merzbow. EBM/Elektro kunstnere som DAF, Front 242 og Nitzer Ebb, kan også dækkes ind under genren, eller industrial rock kunstnere, som KMFDM, Rammstein og industrial metal-kunstnere som Ministry, Fear Factory og Godflesh.

Se også 
 Noise
 No Wave
 Støjrock
 Industrial metal

Musikgenrer
Arvika kommun

Arvika kommun er en kommune i Värmlands län, Sverige med 26 000 indbyggere (2006).

Kommuner i Värmlands län

iu:ᐊᕐᕕᑲ
Eda kommun

Eda kommun er en kommune i Värmlands län, Sverige med 8.000 indbyggere (2006). Hovedby i kommunen er Charlottenberg.

Kommuner i Värmlands län
Filipstads kommun

Filipstads kommun er en kommune i Värmlands län, Sverige med 10.000 indbyggere (2006).

Kommuner i Värmlands län

iu:ᕕᓕᑉᔅᑕᑦ
Forshaga kommun

Forshaga kommun er en kommune i Värmlands län, Sverige med 11 000 indbyggere (2006).

Kommuner i Värmlands län
Grums kommun

Grums kommun er en kommune i Värmlands län, Sverige med 9.000 indbyggere (2006).

Kommuner i Värmlands län

iu:ᒡᕈᒻᔅ
Hagfors kommun

Hagfors kommun er en kommune i Värmlands län, Sverige med 13.000 indbyggere (2006).

Kommuner i Värmlands län

iu:ᐊᒡᕗᕐᔅ
Hammarö kommun

Hammarö kommun er en kommune i Värmlands län, Sverige med 14.000 indbyggere (2006).

Kommuner i Värmlands län
Karlstads kommun

Karlstads kommun er en kommune i Värmlands län, Sverige med 82.000 indbyggere (2006). Hovedbyen er Karlstad.

Kommuner i Värmlands län

iu:ᑲᕐᓪᔅᑕᑦ
Kils kommun

Kils kommun er en kommune i Värmlands län, Sverige med 11.000 indbyggere (2006).

Kommuner i Värmlands län

iu:ᑭᓪ
Kristinehamns kommun

Kristinehamns kommun er en kommune i Värmlands län, Sverige med 23.000 indbyggere (2006).

Kommuner i Värmlands län
Munkfors kommun

Munkfors kommun er en kommune i Värmlands län, Sverige med 3.000 indbyggere (2006).

Kommuner i Värmlands län

iu:ᒧᓐᒃᕗᕐᔅ
Storfors kommun

Storfors kommun er en kommune i Värmlands län, Sverige med 4.000 indbyggere (2006).

Kommuner i Värmlands län
Sunne kommun

Sunne kommun er en kommune i Värmlands län, Sverige med 13.600 indbyggere (2007).

Byen er søsterby til Haslev.

Forfatteren Göran Tunström født i Sunne i 1937. Nobelpris modtageren (1909) i litteratur, Selma Lägerlöf blev født på herregården Mårbacka i Östra Ämtervik ved Sunne i 1858.

Kommuner i Värmlands län
Säffle kommun

Säffle kommun er en kommune i Värmlands län, Sverige med 15.000 indbyggere (2006).

Kommuner i Värmlands län

iu:ᓴᕝᓕ
Torsby kommun

Torsby kommun er en kommune i Värmlands län, Sverige med 12.000 indbyggere (2006).

Kommuner i Värmlands län
Årjängs kommun

Årjängs kommun er en kommune i Värmlands län, Sverige med 9.000 indbyggere (2006).

Kommuner i Värmlands län
Stamfunktion

Man beregner en stamfunktion ved at anvende integralregning.

Ubestemt integral og stamfunktion 
Hvis den matematiske funktion  har differentialkvotienten , siger man, at  er en stamfunktion til (eller for) , og skriver
,
eller

hvor  er en ubestemt konstant og et reelt tal, idet enhver funktion af formen  også vil have differentialkvotienten .

Tabel over stamfunktioner samt differentialkvotienter til udvalgte funktioner :

Bemærk, at integrationskonstanten  er udeladt.

Bestemt integral og areal 
Et areal under grafen for en funktion  kan findes ved formlen:

Hvor  er arealet under grafen.  er afgrænsningen af arealet mod højre.  er afgrænsningen af arealet mod venstre.

(Antaget at man regner med et koordinatsystem som er positivt mod højre)

Dette forudsætter, at funktionen er kontinuert og ikke-negativ i intervallet .

Her ses arealet illustreret, dog med S som notering for arealet.

Software kan beregne stamfunktion 
Xcas kan beregne stamfunktion med kommandoen: int(funktion,)

Maple og Mathematica kan også beregne stamfunktion.

Bøger 

 Hebsgaard, Thomas m.fl. (1989): Matematik Grundbog 2. Forlaget Trip, Vejle. 
 Hebsgaard, Thomas m.fl. (1990): Matematik Højniveau 2. Forlaget Trip, Vejle. 
 Carstensen, Jens & Frandsen, Jesper (1984): Matematik : 2F: Matematik for gymnasiets matematisk-fysiske gren. Systime, Herning.

Referencer 

Integralregning
Grunger

Grunge-bevægelsen er et term brugt om fans af musikgenren grunge. De kaldes også grungere eller grungies.

Modemæssigt set går fans af grunge ofte med afslappet tøj, skjorter og løst siddende bukser i så naturlige farver som muligt. Deres hår er ofte halvlangt, og meget sjældent kunstigt farvet.

Generelt set er grungere er ikke politiske aktive, men støtter overvejende grønne ideologier.

Musikgenrer
Subkulturer
Bolette Rud. Pallesen

Bolette Rud. Pallesen (født 6. juli 1970) er en dansk iværksætter, oversætter, redaktør og forfatter, uddannet fra Forfatterskolen 1992, cand.mag. i lingvistik fra Københavns Universitet 2000. Hun var 1995-2000 ansat på Danmarks Nationalleksikon, der stod for udgivelsen af Den Store Danske Encyklopædi. 2000-2010 ansat på Politikens Forlag, hvor hun bl.a. var forlagschef for Politikens Ordbøger, senere også for Politikens Hånd- og fagbøger. Grundlagde i 2010 gopubli.sh, en platform til selvudgivelse.

Udgivelser 
 Dansk Basisgrammatik (sammen med Ane Børup og Ulrik Hvilshøj), Gyldendal, 2000
 Sprog og sprogbrug (sammen med Ane Børup og Ulrik Hvilshøj), Gyldendal, 2005
 Politikens Tysk rejseparlør (sammen med Christian Becker-Christensen), Politiken 2005

Oversættelser 
 Sproget er godt fundet på, Borgen, 1997 (roman af Helene Uri)
 Rom, Politiken, 2004 (guide skrevet af Dave Broom)
 Politikens bog om whisky, Politiken, 2004 (fagbog skrevet af Michael Jackson)

Oversættere fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
DB Woodside

David Bryan "D.B." Woodside (født 25. juli 1969 i Jamaica, Queens, New York) er en amerikansk skuespiller, bedst kendt for sine forskelligartede roller i tv.

Efter at have skadet sit knæ mens han spillede amerikansk fodbold på sin high schools hold, hørte Woodside dramaholdet fremføre en scene fra et skuespil, og blev interesseret. Dette førte til at Woodside begyndte skuespillet.

Woodside fik en rolle i den anden sæson af Alibi for Mord i 1996, hvor han spilllede Aaron Mosley. Efter serien blev droppet spillede han med som gæst i Forsvarerne, Snoops, The Division og Once and Again. Han medvirkede i filmen Romeo Must Die fra 2000 som Aaliyah's bror. I 1998 spillede Woodside Melvin Franklin, Motown bassanger i The Temptations. Han medvirkede i den sidste sæson af Interne Affærer som FBI-agenten Rod Benton.

Fra 2002 til 2003 medvirkede Woodside i 14 episoder af Buffy - Vampyrernes Skræks''' sidste sæson, som rektor Robin Wood, Buffy's chef og søn af Slayer. Han fulgte dette op med efterfølgende at spille den pragmatiske Wayne Palmer, stabschef i det Hvide Hus og præsident David Palmers bror i tredje sæson af 24 Timer''. Han vendte tilbage i femte sæson i episoderne 1–2 og 14–18. I sjette sæson spiller han en af hovedpersonerne – nemlig USA's næste præsident.

Eksterne henvisninger 

 

Skuespillere fra New York
Personer fra New York City
24 Timer-skuespillere
Sonja Nyegaard

Sonja Nyegaard (født 1959 i Bærum) er en norsk digter, uddannet fra Forfatterskolen 1994.

udgivelser 
 Jernet er ikke hardt, Aventura forlag, 1994 (digte)
 Frøstjerne, Kolon forlag, 1997 (digte)
 En makeløs historie, Kolon, 2004 (digte)

Eksterne link 
 Om Sonja Nyegaard

Digtere fra Norge
Norsksprogede forfattere fra Norge
Kvindelige forfattere i det 21. århundrede